FIDE Album

FIDE Album – Pasaulio šachmatų kompozicijos federacijos leidinys, kuriame spausdinamos tam tikro laikotarpio (kaip taisyklė – trejų metų), geriausios šachmatų kompozicijos.

Iki 2015 m. buvo atspausdinti 22 albumai. Pirmasis, apimantis kompozicijas sukurtas 1956–1958 metais, pasirodė 1961 m., o 2007–2009 m. sukurtų kompozicijų leidinys išėjo 2015 m. rugpjūčio mėn.

Bendras kompozicijų kiekis visuose albumuose iki 2009 m. buvo daugiau kaip 22000, o autorių – daugiau, kaip 2000. Iki 2014 m. leidėjas buvo FIDE.

FIDE Album leidimai 

Planuojama, kad albumas, kuriame bus 2010–2012 m. kompozicijos, turėtų būti išleistas iki 2017 m. Pasaulio šachmatų kompozicijos sąjungos suvažiavimo.

Struktūra 
FIDE Albume talpinamos tradicinės, netradicinės, pasakiškosios ir ypatingosios kompozicijos kūriniai. Kiekvienai kompozicijos rūšiai albume skiriamas atskiras skyrius. Jų skaičius laikui bėgant augo; 2015 m. albume – jau aštuoni skyriai, kur sutarto mato skyrius suskirstytas į 3 poskyrius :

 Dviejų ėjimų uždavinių 

 Trijų ėjimų uždavinių

 Daugelio ėjimų uždavinių

 Etiudų

 Sutarto mato uždavinių – trys poskyriai:

 sutarto mato 2 ėjimų,

 sutarto mato 2,5 ir 3 ėjimų,

 sutarto mato daugiau kaip 3 ėjimų uždaviniai

 Atvirkščio mato uždavinių

 Pasakiškų šachmatų uždavinių

 Retro uždavinių

Kompozicijos talpinimas į albumą 
WFCC iš anksto paskelbia apie šachmatų kompozicijų atrinkimą į naujai ruošiamą FIDE albumą. Kompozitoriai prašomi siųsti (į bet kurį skyrių) pačios aukščiausios kokybės savo kūrinius už tris nurodytus būsimajame leidinyje metus, tačiau jų bendras skaičius neturi viršyti 30, arba tris kartus didesnio kiekio, publikuoto ankstesniame  leidinyje. Be to, kompozicijos turi būti publikuotos ir kituose leidiniuose.

Kiekviename skyriuje, taip pat ir poskyriuose, iš šachmatų kompozitorių tarpo teisėjauja  trys teisėjai , kurie, kaip ir skyriaus direktorius, yra iš skirtingų šalių.

Teisėjai, tikrina ar kompozicija turi sprendinį, ar atitinka šachmatų kompozicijoms keliamus formalius, meninius ir originalumo reikalavimus. Jie atskirai įvertina autorių atsiųstas kompozicijas ir gali skirti joms nuo 0 iki 4 balų. Savo vertinimus jie išsiunčia skyriaus direktoriui.

Direktorius palaiko ryšį su FIDE albumo komiteto atstovu: gauna iš jo autorių atsiustas kompozicijas ir pateikia jam gautus iš teisėjų jų vertinimus.

Jis, taip pat, rengia pasitarimus su teisėjais dėl vertinimo rezultatų, pavyzdžiui: tos pačios kompozicijos trijų teisėjų vertinimai skiriasi 1,5 ir daugiau balo (4; 2; 2), arba (3; 3; 0,5)

Be to, jis atlieka dar ir pagalbinio teisėjo vaidmenį, kai tenka vertinti pačių teisėjų sukurtas kompozicijas.

Trijų teisėjų balai sumuojami ir, jei kompozicija surenka ne mažiau 8 balų, ji yra talpinama albume. Išimtinais atvejais gali pakakti ir 7,5 balo vertinimo.

Šachmatų kompozicijų atrankos barjeras į albumą pakeltas aukštaiː iš 1974–1976 m. Fide albumui pasiūlytų 6079 kompozicijų, teisėjai priėmė tik 800, kas sudarė 13,2 %.

Šachmatų kompozitorių surinkti taškai 

Paiškinimas: ženkliukas (†) po pavardės – miręs.

Šachmatų kompozicijos titulai 
Kiekvienas uždavinys patalpintas FIDE Albume  duoda kompozitoriui vieną tašką, o etiudas – 1,67 taško. Jei kompozicijos autorių yra daugiau nei vienas, taškai dalinami iš autorių skaičiaus.

Tarptautiniai šachmatų kompozicijos titulai suteikiami kompozitoriams pagal FIDE Albume už kompozicijas sukauptus taškus.

Per tam tikrą laikotarpį, talpindami į albumą savo kompozicijas, autoriai turi sukaupę tam tikrą taškų skaičių. Tie taškai yra panaudojami šachmatų kompozitorių titulų suteikimui.

Reikalavimai titulams 

 didmeistrio titului reikia surinkti 70 taškų,

 tarptautinio meistro – 25 taškus

 FIDE meistro – 12 taškų

Šaltiniai

Išorinės nuorodos 

 FIDE Albumo taškai

 Šachmatų kompozicijų atranka į FIDE albumą

Šachmatų kompozicija